open-index/open-wikipedia-markdown huggingface dataset:
Gustav Bayerle

**Gustav Bayerle**, Ph.D. (; * 1931† 12. október 2016, San José, Kalifornia) bol americký filológ-turkológ a paleograf maďarského pôvodu. Vo svojej vedecko-výskumnej činnosti sa zameriaval na dejiny Osmanskej ríše (16.17. storočie) vo vzťahu k Uhorsku. Priekopnícke sú jeho práce o osmanských pozemkových knihách a osmanskej okupácii Uhorska.

Počas vysokoškolského štúdia ugrofínskej filológie na Univerzite Loránda Eötvösa sa zapojil do maďarskej revolúcie (1956). Spočiatku sa podieľal na vydávaní revolučných študentských novín, neskôr sa zapojil do ozbrojených stretov so sovietskym okupačným vojskom. Po potlačení odporu jeho jednotka zahodila zbrane a jej členovia sa rozišli. Keď sa ukázalo, že jeden z nich v noci zmizol, Bayerle spolu so svojím priateľom ušli cez hranicu do Rakúska. Do New Yorku dorazil v decembri 1956 a nasledujúceho roku nastúpil na bakalárske štúdium na Rochersterskej univerzite, kde v roku 1960 spromoval. V štúdiu pokračoval na Kolumbijskej univerzite, kde v roku 1966 úspešne zavŕšil doktorandské štúdium turkológie u Tibora Halasiho-Kuna. Následne sa stal členom Katedry uralských a altajských štúdií (dnes Katedra euroázijských štúdií) Indianskej univerzity v Bloomingtone, kde po tri desaťročia prednášal maďarskú literatúru a dejiny, osmanskú turečtinu a dejiny, ako aj seminár k historickým prameňom osmanských dejín. V rokoch 19791984 bol editorom *The Turkish Studies Association Bulletin* („Bulletin Asociácie tureckých štúdií“).

## Výberová personálna biblibografia
* *Ottoman Diplomacy in Hungary : Letters from the Pashas of Buda, 1590–1593* (1972)
* *Ottoman Tributes in Hungary according to the SixteenthCentury Tapu Registers of Novigrad* (1973)
* „The Hungarian Letters of Ali Pasha of Buda, 1604–1616“, *Bibliotheca Orientalis Hungarica* 36 (1991)
* *Pashas, Begs and Effendis: A Historical Dictionary of Titles and Terms in the Ottoman Empire* (1997)

## Referencie

## Použitá literatúra
* 

Kategória:Narodenia v 1931
Kategória:Úmrtia 12. októbra
Kategória:Úmrtia v 2016
Kategória:Filológovia USA
Kategória:Vysokoškolskí pedagógovia USA
Blythe Dannerová

**Blythe Katherine Dannerová** (neprechýlene Blythe Katherine Danner; * 3. február 1943, Philadelphia, Pensylvánia, USA) je americká herečka. Je matkou oscarovej herečky Gwyneth Paltrowovej.

## Životopis a kariéra
Odmalička ju priťahovalo herectvo, ktoré neskôr študovala na Bard College. Účinkovala v Theater Company v Bostone, neskôr v Trinity Square Playhouse. Patrila k najkrajším herečkám 60. a 70. rokov. V roku 1972 mala epizódnu rolu v seriáli *[[Columbo]]* a v roku 1979 si zahrala v komédií *The Great Santini*.

Spolupracovala aj s režisérom Woody Allenom, napríklad na filmoch *Another Woman* (1989), *Alice* (1990) či *Husbands and Wives* (1992).

V roku 1992 si zahrala vo filme *Cruel Doubt* so svojou dcérou Gwyneth Paltrow a o jedenásť rokov neskôr si spoluprácu zopakovali vo filme *Sylvia*.

V roku 2000 hrala manželku Roberta De Nira, v komédií *Meet the Parents*. Svoju rolu si zopakovala aj v rokoch 2004 a 2010. Hrala postavu Isabelle Huffstodtovú v seriáli *Huff*, za ktorú získala v roku 2005 a 2006 ocenenie Emmy za najlepší ženský herecký výkon vo vedľajšej úlohe (dráma).

V roku 2019 si zahrala menšiu rolu v seriáli *[[Will a Grace]]*.

Od roku 1969 do roku 2002 bola vydatá za režiséra Brucea Paltrowa. Ich manželstvo sa skončilo smrťou Paltrowa. Spolu s ním má dve deti, herečku Gwyneth Paltrowovú (* 1972) a režiséra Jakea (* 1975). Jej neter je Katherine Moennigová, ktorá sa tiež venuje herectvu.

## Iné projekty

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Dabingové herečky USA
Kategória:Držitelia ceny Tony
Kategória:Držitelia ceny Emmy
Kategória:Osobnosti USA nemeckého pôvodu
Kategória:Osobnosti z Philadelphie
Vratný termodynamický proces

**Vratný termodynamický proces** (iné názvy: **vratný termodynamický dej**, **vratný proces**, **vratný dej**) je taký termodynamický proces, ktorý prebieha kvázirovnovážne a za stálej termodynamickej rovnováhy. Vratný proces je najvyšším stupňom idealizácie reálnych procesov. V prírode sa vratné procesy nevyskytujú a ani v technických zariadeniach sa nedajú realizovať.

Vratné procesy sa nazývajú aj reverzibilné, pretože vykonaním procesu v opačnom smere je možné sledovaný systém a zároveň aj jeho okolie (tento fakt sa často zabúda uviesť) vrátiť do pôvodného stavu.

## Podmienka kvázirovnovážnosti
Kvázirovnovážnosť, alebo aj kvázistatickosť procesu znamená, že proces prebieha dostatočne pomaly a systém zostáva infinitezimálne (nekonečne) blízko svojmu rovnovážnemu stavu. Vlastnosti látky v systéme možno za týchto podmienok považovať za rovnaké a rýchlosť šírenia zmien za rovnakú v každom smere.

## Podmienka termodynamickej rovnováhy
Termodynamická rovnováha znamená, že teplotný rozdiel medzi systémom a okolím nikdy nepresiahne diferenciálnu veľkosť \mathrm{d}T, preto možno proces prestupu tepla považovať za vratný.

## Pozri aj
* Vratný termodynamický cyklus
* Nevratnosť

## Zdroje
* 

Kategória:Termodynamika
Kategória:Termodynamické deje
Vratný termodynamický cyklus

**Vratný termodynamický cyklus** (iné názvy: **vratný termodynamický obeh**, **vratný cyklus**, **vratný obeh**) je taký tepelný obeh, ktorý je zložený zo série iba vratných termodynamických procesov zoradených tak, že látka v systéme sa vráti do svojho pôvodného stavu. Vratný proces je najvyšším stupňom idealizácie reálnych cyklov a v technických zariadeniach sa nedá realizovať. Najznámejší prípadom vratného cyklu je Carnotov vratný cyklus.

## Význam vratných cyklov
Napriek tomu, že sú vratné termodynamické cykly svojou maximálnou idealizáciou vzdialené reálnym cyklom, umožňujú ich teoretické štúdium a porozumenie základným princípom. Carnotov vratný cyklus dosahuje vždy najvyššiu termodynamickú účinnosť medzi všetkými existujúcimi cyklami, ktoré je možné zostrojiť medzi dvoma zásobníkmi tepla. Preto je jeho účinnosť použitá ako základ pre definíciu termodynamickej účinnosti podľa II. termodynamického zákona resp. exergetickej účinnosti.

## Pozri aj
* Nevratnosť

## Zdroje
* 

Kategória:Termodynamika
Kategória:Cykly tepelných strojov
École des jeunes de langues

**École des jeunes de langues** ( „Škola pre tlmočníkov“) bola francúzska jazyková škola, ktorá bola založená z iniciatívy Jeana-Baptista Colberta, výnosom z 18. novembra 1669 vo štvrti Péra v Konštantínopole na vzdelávanie tlmočníkov (zvaných dragomani) v jazykoch Levanty, tzn. v osmanskej turečtine, perzštine a arabčine. Ďalšie školy boli založené v Smyrne a Paríži (1721). Škola prešla niekoľkými organizačnými zmenami a premenovaniami až kým sa v roku 1873 zlúčila s *[[École spéciale des langues orientales]]*.

## Referencie

## Pozri aj
* Scuola dei Giovani di Lingua
* Orientalische Akademie

Kategória:Školy vo Francúzsku
Obložnosť

**Obložnosť** je ukazovateľ vyjadrujúci percentuálne využitie dostupnej lôžkovej kapacity nemocnice (resp. oddelenia, nemocníc v regióne a pod.) za určité časové obdobie (spravidla jeden kalendárny rok).

Obložnosť sa vypočíta ako podiel počtu obsadených lôžok a počtu dostupných lôžok vynásobený stomi. Napr. pri nemocnici, v ktorej je z 200 dostupných lôžok obsadených 175 lôžok obložnosť činí 87,5 %, keďže \frac{175}{200}\cdot100 = 87,5.

## Referencie

## Pozri aj
* obrat lôžka

Kategória:Medicína
The Witcher (seriál z roku 2019)

***The Witcher*** je americký fantasy dramatický seriál založený na rovnomennej knižnej sérii od Andrzeja Sapkowskeho. Prvá séria, ktorá má osem častí a bola vydaná 20. decembra 2019 na Netflixe, je založená na zbierke poviedok *Posledné želanie* a *Meč osudu*, čo sú poviedky, ktoré predchádzajú ságe *Zaklínač*. Ešte pred vydaním prvej série bola potvrdená druhá séria, ktorá má vyjsť v roku 2021. Tretia séria vide cez leto roku 2023. V štvrtej sérií nahradí Henryho Cavilla Liam Hemsworth v hlavnej roli .

## Obsadenie
* Henry Cavill ako Geralt of Rivia
* Freya Allan as Cirilla "Ciri"
* Eamon Farren as Cahir Mawr Dyffryn aep Ceallach
* Anya Chalotra as Yennefer of Vengerberg
* Joey Batey as Jaskier
* MyAnna Buring as Tissaia de Vries
* Royce Pierreson as Istredd
* Mimi Ndiweni as Fringilla Vigo
* Wilson Radjou-Pujalte as Dara
* Anna Shaffer as Triss Merigold
* Mahesh Jadu as Vilgefortz of Roggeveen

## Zoznam častí

### 1. séria (2019)

### 2. séria (2021)

### 3. séria (2023)

## Referencie

## Externé odkazy
* 
* 

Kategória:Televízne seriály USA
Kategória:Televízne seriály z roku 2019
Kategória:Televízne seriály Netflix
Mateja Pintarová

**Mateja Pintarová** (; * 16. júl 1985, Kranj) je slovinská reprezentantka v stolnom tenise. Zúčastnila sa Letných paralympijských hier 2004 v Aténach, Letných paralympijských hier 2004 v Aténach, Letných paralympijských hier 2008 v Sydney a Letných paralympijských hier 2012 v Londýne. Získala na nich jednu zlatú a jednu bronzovú medailu v stolnom tenise jednotlivcov.

## Športová činnosť
Jej prvý medzinárodný turnaj bol v roku 2002 v Bibione a o rok neskôr získala v Záhrebe zlato v súťaži družstiev a bronz u jednotlivcov. V roku 2005 sa stala športovcom roka.

V rokoch 2005 a 2009 sa stala európskou šampiónkou v súťaži jednotlivcov a v rokoch 2003 a 2007 v súťaži družstiev.

### Paraolympijské hry
Na Letných paralympijských hrách 2004 v Aténach získala zlatú medailu v súťaži jednotlivcov. V súťaži družstiev dostiahla skupinovú časť. Na Letných paralympijských hrách 2008 v Sydney získala bronzovú medailu v súťaži jednotlivcov a zúčastnila sa štvrťfinále súťaže družstiev. Na Letných paralympijských hier 2012 v Londýne sa dostala do štvrťfinále súťaže jednotlivcov aj družstiev.

## Referencie

## Iné projekty

## Externé odkazy
* Profil na stránke Medzinárodného paralympijského výboru
* Profil na stránke vozíčkového stolného tenisu

Kategória:Slovinskí paralympionici
Kategória:Slovinské stolné tenistky
Kategória:Slovinskí paralympijskí víťazi
Kategória:Paralympijskí víťazi v stolnom tenise
Kategória:Stolní tenisti na Letných paralympijských hrách 2004
Kategória:Stolní tenisti na Letných paralympijských hrách 2008
Kategória:Stolní tenisti na Letných paralympijských hrách 2012
Kategória:Víťazi na Letných paralympijských hrách 2004
Zora Staršia

MUDr. **Zora Staršia-Haluzická** (* 30. júl 1940, Bratislava) je bývalá česko-slovenská basketbalistka, členka Siene slávy slovenského basketbalu. Dlhé roky pôsobila na Lekárskej fakulte Univerzity Komenského v Bratislave. Bola manželkou hokejového trénera Jána Staršieho.

Je držiteľkou trojice medailí z Majstrovstiev Európy v basketbale žien; v roku 1962 vo Francúzsku a v roku 1966 v Rumunsku získala striebornú medailu, v roku 1960 v Bulharsku bronz.

## Referencie


Kategória:Slovenské basketbalistky
Kategória:Osobnosti z Bratislavy
Kategória:Členovia Siene slávy slovenského basketbalu
Andreea Acatrineiová

**Andreea Acatrineiová** (; * 7. apríl 1992, Brašov, Rumunsko) je rumunská športová gymnastka, na Letných paralympijských hrách 2008 v Pekingu získala bronz v súťaži družstiev.

## Referencie

## Externé odkazy
* Profil na stránke Medzinárodného olympijského výboru
* Profil na stránke Medzinárodnej gymnastickej federácie

Kategória:Rumunské športové gymnastky
Kategória:Osobnosti z Brašova
Kategória:Gymnasti na Letných olympijských hrách 2008
Kategória:Rumunskí bronzoví olympijskí medailisti
Kategória:Bronzoví olympijskí medailisti v športovej gymnastike
Sumach pálkový

**Sumach pálkový** (zastarano: *škumpa octová*; lat. *Rhus typhina*) je drevina z čeľade obličkovcovité.

Je to opadavý ker, alebo strom, často výšky 2 až 8 m. Má hustú korunu a výrazné črty: veľké zložené listy na rovnej kostrnke, výrazne ochlpené mladé vetvy a veľké červenohnedé zhluky plodov (kôstkovice).  Malé a zelené kvety sú jednopohlavné. Borka je hladká a tmavohnedá. Listy sú dlhé do 60 cm a lístky majú vrúbkovaný okraj. Na jeseň sa listy sfarbujú do výraznej žltej alebo červenej.

Je pôvodom z východného pobrežia Severnej Ameriky. Pestuje sa ako okrasná rastlina v miernom pásme, nové výhony vytvára z koreňového systému a dokáže tvoriť husté porasty. Ide o invázny druh na území Slovenska.

## Referencie

## Iné projekty

Kategória:Obličkovcovité
Kategória:Invázne rastliny
Kategória:Najmenej ohrozené druhy
Eva Kurnik

**Eva Kurnik** (* 11. jún 1997, Maribor) je slovinská spisovateľka.

Vyštudovala strednú ekonomickú školu v Maribore. V roku 2016 napísala svoj prvý román *Njena pot* (Jej cesta). Dnes je študentkou na univerzite v Maribore. V roku 2019 vydala svoj druhý román *Toskanski spev* (Toskánsky spev).

## Externé odkazy
* Eva Kurnik * Napisala je zgodbo iz sanj (vecer.com)
* Intervju #1: Pisateljica in samozaložnica Eva Kurnik (booknjiga.wordpress.com) 
* RTV 4 – Dobro jutro (10.2.2017)

Kategória:Narodenia v 1997
Kategória:Slovinskí spisovatelia
Chrám svätého Spasiteľa

**Chrám svätého Spasiteľa** môže byť:

*v Bulharsku: Chrám svätého Spasiteľa (Nesebar)
*v Turecku: Chrám svätého Spasiteľa (Chóra)

## Pozri aj
* Chrám Krista Spasiteľa
Freddie Highmore

**Alfred Thomas Highmore** (* 14. február 1992, Camden Town, Londýn, Spojené kráľovstvo), známy ako **Freddie Highmore**, je anglický herec, producent, scenárista a režisér. Preslavil sa rolami vo filmoch ako *[[Charlie a továreň na čokoládu (film)|Charlie a továreň na čokoládu]]*, *[[Kronika rodu Spiderwickovcov]], [[Arthur a Minimojovia]], [[Cesta do New Yorku]], [[Umenie zapadnúť]]* a *[[Toast (film)|Toast]]*. Od roku 2013 do roku 2017 hral hlavnú rolu Normana Batesa v dramatickom seriáli *[[Bates Motel]]*. Za rolu získal cenu People’s Choice Awards. V roku 2017 začal hrať rolu doktora Shauna Murphyho v seriáli stanice ABC *[[Dobrý doktor (seriál)|Dobrý doktor]]*.

## Kariéra
Jeho prvná filmová rola prišla keď mu bolo sedem rokov vo filme *[[Råzoone]]* po boku Heleny Bonham Carterovej, kde si zahral postavu malého Sama, ktorý žije so svojou slobodnou matkou. Potom prišli ešte ďalšie tri menej významné filmové roly.

Jeho prvá veľká filmová kariéra prišla v rodinnom filme *[[Dva bratři]]*. Film vypráví o dvoch tygroch, který se natáčel v Kambodži. Daleko větší filmová role přišla ve filmu *[[Hľadanie Krajiny - Nekrajiny]]*, kde sa po prvýkrát stretol s Johnnym Deppom a Kate Winsletovou. Za tento film bol štyrikrát nominovaný za najlepšieho mladého herca alebo na najlepší herecký výkon vo vedľajšej roli (například na Filmovú cenu MTV a Screen Actors Guild Awards) a získal päť ocenenia. Ďalšia veľká filmová rola prišla opäť po boku Johnnyho Deppa alias Willyho Wonky vo filme *[[Charlie a továreň na čokoládu (film)|Charlie a továreň na čokoládu]]* a tiež zažiaril vo filme *[[Five Children and It]]*, film bol opäť inšpirovaný knižným vydaním E. Nesbitt.

O rok neskôr nasledovali najmä veľké úspechy. Zahral si vo filme *[[Dobrý ročník]]* po boku Russella Crowea alebo hlavnú rolu v *Arthur a Minimojové*, kde opäť hral s ľuďmi ako Madonna, Robert De Niro alebo David Bowie. Film získal dalšie ocenenia.

V roku 2008 nasledovali filmy *[[Cesta do New Yorku]]* a *[[Kronika rodu Spiderwickovcov]]* (hrá tu dvojčatá).

Počas rokov 2013–2017 hral hlavnú rolu Normana Batesa v dramatickom seriáli stanice A&E *[[Bates Motel]],* po boku herečky Very Farmigy. Za svoj výkon získal cenu People’s Choice Awards v roku 2016 a nominácie na ceny Saturn, Satellite Award a Critics' Choice Television Award. Pre seriál zrežíroval časť „The Body“ a napísal scénár k častiam „Unfaithful“ a „Inseparable“. V roku 2017 získal rolu v seriáli stanice ABC *[[Dobrý doktor (seriál)|Dobrý doktor]]*, v ktorom hrá hlavnú rolu doktora Shauna Murphyho, začínajúceho chirurga diagnostikovaného autizmom a syndrómom učenca.

## Filmografia
### Film

### Televízia

### Videohry

### Hudobné videoklipy

## Ocenenia a nominácie

## Iné projekty

## Externé odkazy
* 
* 

## Zdroj
*

Kategória:Anglickí filmoví herci
Kategória:Anglickí televízni herci
Kategória:Detskí herci
Kategória:Absolventi University of Cambridge
Škumpa

**Škumpa** môže byť v botanike:
* v súčasnej taxonómii: slovenský názov rodu *Cotinus*, pozri škumpa (Cotinus)
* ľudovo alebo nesprávne (bohemizmus) alebo zastarano v taxonómii (do 40./50. rokov 20. stor.): slovenský názov rodu *Rhus* (v minulosti rod Rhus spravidla zahŕňal minimálne aj dnešné rody sumachovec a Searsia a niekedy aj napr. dnešný rod Cotinus), dnešný slovenský názov: sumach, pozri sumach

## Poznámka
Pozor na zámenu s češtinou, kde je škumpa (v súčasnosti aj v minulosti) názov rodu *Rhus*, zatiaľ čo rod *Cotinus* sa po česky volá ruj. 

## Referencie
Ural (región)

náhľad|Rieka Iset neďaleko Kamensk-Uralsky  
**Ural** () je geografická oblasť ležiaca okolo pohoria Ural, medzi východoeurópskou a západosibírskou nížinou. Považuje sa za súčasť euroázijského stepa, ktorý siaha približne od severu k juhu. Od Severného ľadového oceánu až po koniec rieky Ural neďaleko mesta Orsk. Hranica medzi Európou a Áziou vedie pozdĺž východnej strany pohoria Ural. Ural väčšmi leží v Rusku, ale zahŕňa aj malú časť severozápadného Kazachstanu.  V minulosti boli časti súčasného Uralského regiónu považované za vstupnú bránu do Sibíra alebo dokonca už za samotnú Sibír. Dnes existujú dva oficiálne celky,  menovite; Uralský federálny okruh a Uralský ekonomický rajón. Kým druhý z nich sleduje historické hranice, prvý je politickým produktom; okres vynecháva Západný Ural a namiesto toho zahŕňa Západný Sibír.   

## Etymológia
Od 11. storočia bol región Ural, Rusmi nazývaný *Kamyen* (*Камень* – *„kameň“*). Zo začiatku 17. storočia sa južné časti oblasti stali známymi pod menom Ural, ktoré sa neskôr rozšírilo až na označenie celej oblasti. Názov pravdepodobne pochádza z turkického *„aralu“*. Toto slovo doslova znamená „ostrov“ a používalo sa pre akékoľvek územie odlišné od okolitého terénu. V Baškirsku však existuje legenda z 13. storočia o hrdinovi menom Ural. Obetoval svoj život kvôli svojmu ľudu a na jeho hrob naliali kamennú hromadu, ktorá sa neskôr zmenila na pohorie Ural. 

## Zdroj

Kategória:Historické územia
Kategória:Geografia Kazachstanu
Kategória:Geografia Ruska
Líce

**Líce** môže byť:
* v biológii a medicíne:
** u cicavcov: časť tváre medzi ústami, jarmovým oblúkom (prípadne nepresne: okom) a uchom, u človeka v užšom zmysle bez príušnicovožuvačovej oblasti, lat. bucca, gena, mala, regio buccalis, pozri líce (časť tváre)
** u trilobitov: voľné líce a pevné líce
** v entomológii: časť hlavy, ktorá sa nachádza medzi zadným okrajom zložených očí a koncom hlavy, lat. gena, pozri líce (hmyz)
** básnicky: tvár (lat. *facies*)
* vrchná, vonkajšia strana (obyčajne plochého) predmetu, pozri líce (vonkajšia strana)
* v architektúre: predná časť stavby

## Referencie
Medzinárodné letisko Mostar

**Medzinárodné letisko Mostar** (; IATA: **OMO**, ICAO: **LQMO**) je medzinárodné civilné letisko, neďaleko mesta Mostar v Bosne a Hercegovine.

## Dejiny
Letisko bolo pre civilnú prevádzku otvorené v roku 1965, výlučne pre domáce lety. Počas zimnej olympiády v roku 1984 bolo alternatívnym letiskom pre letisko v Sarajeve. V roku 1990 letisko získalo 86 tisíc pasažierov, najviac v svojej histórii. V novembri 1991 však kvôli vojne prestalo prijímať civilné lety. Letisko bolo po rekonštrukcii financovanej Európskou úniou znovuotvorené 7. júla 1998. V apríli 2019 začala rekonštrukcia terminálu financovaná federálnou vládou.

## Doprava
Letisko má jednu asfaltovú runway, 15/33, s rozmermi 49 x 2400 metrov. Dôležitá časť cestujúcich letisko využíva kvôli blízkosti pútnického miesta Međugorje. Letisko malo v pláne na tomto zdroji viacej kapitalizovať.

Eurowings bol hlavným dôvodom rastu v roku 2019, v decembri spoločnosť spustila linku Mostar – Rím. Od Hercegovsko-neretvanského kantónu má spoločnosť podporu pre linky do Düsseldorfu a Stuttgartu. Kantón vyjednával koncom roka 2019 aj s Ryanairom.

## Referencie

## Iné projekty

## Externé odkazy

* Oficiálna stránka letiska

Mostar
Kategória:Mostar
Proskripcia

**Proskripcia** alebo **proskribovanie** je verejné odsúdenie, postavenie osoby mimo zákon. Termín vznikol v starovekom Ríme, išlo o zapísanie na verejný zoznam odsúdených, nepriateľov štátu. Osoby na tomto zozname bolo možné beztrestne zabiť, niekedy bolo trestom iba vyhnanstvo. Majetok odsúdených prepadol štátu.
## Sullove proskripcie
Sulla roku 82 pred Kr. porazil Mariovho syna, dal povraždiť Samnitov (vtedy spojencov populárov), skonfiškovať majetok svojich nepriateľov a stal sa doživotným diktátorom (prvýkrát v rímskych dejinách). Zaviedol prvýkrát proskripcie, t. j. zoznamy nepohodlných ľudí (tu Mariových prívržencov), ktorých môže každý beztrestne zabiť.

Za zabitých boli vyplácané odmeny, otroci mohli za hlavu odsúdeného získať slobodu. Pomoc proskribovaným sa trestala. Mŕtvi nemali právo na pohreb a ich oplakávanie bolo zakázané. Ich telá niekedy zmrzačili a hodili do Tiberu. Deti a vnuci odsúdených stratili občianske práva.

## Referencie

Kategória:Rímske právo
Kategória:Perzekúcie
Theofanó

**Theofanó** (iné prepisy: **Theofano** alebo **Theofáno**; gr. Θεοφανώ) môže byť:

* byzantská cisárovná, manželka cisára Staurakia, pozri Theofanó (manželka Staurakia)
* byzantská cisárovná, prvá manželka cisára Leva VI., pozri Theofanó Martinakia
* byzantská cisárovná, manželka Romana II. a Nikefora II., pozri Theofanó (10. storočie)
* rímskonemecká cisárovná a byzantská princezná, manželka Otta II., pozri Theofanó (Svätá rímska ríša)
* abatiša Essenského kláštora, vnučka cisára Otta II. a cisárovnej Theofanó, pozri Theofanó (Essen)

## Referencie

## Pozri aj
* Theofané
* Teofánia
* Theodora
* Zóé
Chrám Krista Spasiteľa

**Chrám Krista Spasiteľa** môže byť:

v Rusku:
* Chrám Krista Spasiteľa (Kaliningrad)
* Chrám Krista Spasiteľa (Moskva)

v Bosne a Hercegovine:
* Chrám Krista Spasiteľa (Banja Luka)

na Ukrajine:
* Chrám Krista Spasiteľa (Užhorod)

## Pozri aj
* Chrám svätého Spasiteľa
Anatómia (rozlišovacia stránka)

**Anatómia** môže byť:
* vedný odbor skúmajúci stavebnú štruktúru organizmov (rastlín, živočíchov, človeka), pozri anatómia
* špecificky v medicíne:
** anatómia človeka
** anatómia zdravého, normálneho ľudského organizmu (oproti patologickej anatómii, ktorá študuje chorobné zmeny v organizme), synonymum: normálna anatómia, pozri normálna anatómia
* tvar, stavba a štruktúra rastlinného, živočíšneho alebo ľudského tela, jeho častí a orgánov
* knižne: vnútorná štruktúra, vzťahy, stavba niečoho, analýza (napr. anatómia zločinu)

## Pozri aj
* *[[Anatomie]]*, trojzväzková vysokoškolská učebnica anatómie človeka od Radomíra Čiháka
* pitva

## Referencie
Zóé Zaoutzaina

**Zóé Zaoutzaina** (; † december 899 / január 900) bola byzantská cisárovná, druhá manželka cisára Leva VI.

## Život
Zóéininým otcom bol vysoký byzantský úradník arménskeho pôvodu, minister Stylianos Zaoutzes. V mladosti sa stala milenkou byzantského princa Leva VI., pre ktorého však jeho otec, cisár Bazil I., vyhliadol za manželku ženu menom Theofanó. Lev sa so Zóé schádzal aj po uzatvorení manželstva, a tak sa Zóé stala na dvore stala nepohodlnou. Na cisárov príkaz sa Zóé musela zosobášiť, pričom jej manželom sa stal Theodóros Gouniatzizes.

Vzťahy Leva a jeho prvej manželky Theofanó neboli od počiatku manželstva dobré. Po smrti Bazila I. sa stal Lev VI. cisárom a po tom, čo zomrela jeho jediná dcéra z prvého manželstva, sa začal znovu stretávať so Zóé. V roku 893 sa cisárova prvá manželka Theofanó utiahla do kláštora, kde neskôr zomrela. Niekedy v tomto období zomrel aj Zóéin manžel Theodóros (896/897). Podľa Skylitza mal byť otrávený, pričom zlé jazyky pričítali jeho smrť Zóé, ktorá bola považovaná za hriešnu. 

Lev si Zóé i napriek odporu svojho duchovného radcu, neskoršieho patriarchu Euthymia zobral za ženu. Podľa kánonického práva Pravoslávnej cirkvi je opakovaný sobáš vnímaný ako nežiaduci, pričom počet prípustných postupných sobášov nebol v tom čase ešte ustálený. Euthymios však nenamietal Levov druhý sobáš (hoci aj ten bol v religióznej Byzancii vnímaný skôr negatívne) no postavil sa proti osobe Zóé. Cisár preto nechal Euthymia poslať do vyhnanstva a sobáš vykonal palácový kňaz Sinapes. Zóé bola korunovaná za cisárovnú a jej otec Stylianos získal nový titul *basileopatór* (otec cisára).

Manželstvo Zóé a Leva netrvalo dlho, pretože Zóé o pár rokov zomrela. Cisár si následne vzal tretiu ženu Eudokiu (a neskôr aj štvrtú ženu Zóé Karbonopsinu, v dôsledku čoho vznikol tzv. spor o tetragamiu). 

Na jej náhrobku sa podľa Skylitza nachádzal epitaf s približným znením: *„dcéra Babylonu, zničená biedou“.* Podľa Runcimana mohol epitaf vyjadrovať cisárovnino pokánie, hoci zo Skylitza vyplýva, že šlo o graffiti či urážku.**

Spolu s Levom VI. mala Zóé jednu dcéru Annu, ktorá sa však zjavne narodila ešte ako nelegitímne (nemanželské) dieťa, pretože okolo roku 900 už bola považovaná za osobu vhodnú pre sobáš, a bola vydaná za Ľudovíta III. Slepého.

## Poznámky

## Referencie

Kategória:Narodenia v 9. storočí
Kategória:Úmrtia v 9. storočí
Kategória:Byzantské cisárovné
Germantown (Maryland)

**Germantown** je mesto (oficiálne *[[census-designated place]]*) v Montgomery County v štáte Maryland. Ku roku 2016 tu žilo 90 494 obyvateľov.

## Referencie

## Zdroj

Kategória:Mestá v Marylande
Dan Maines

**Dan Maines** (* 10. marec 1971, Maryland, USA) je americký basgitarista. Je basgitaristom skupiny Clutch a vedľajšieho projektu The Bakerton Group. Maines je jedným zo zakladajúcich členov skupiny Clutch.

## Vybavenie
### Basgitary
*Lakland 44-64 (P basgitara s džezovým krkom) s dark star pickupom
*Gibson EB0 bass
*Rickenbacker 4003
*Fender custom shop 1961 closet classic jazz bass 2011 black

### Zosilňovače
*Ampeg SVT CL na väčšinu albumov 
*Ampeg SVT VR for Strange Cousins From The West
*Orange OBC115

### Pedále
*Snarling Dogs Bootzilla Signature Wah
*TC Polytune
*MXR Phase 90
*MXR Boost/Line Driver

## Referencie

## Externé odkazy
*Oficiálna webstránka skupiny Clutch
*Zatiahnutý prevodový stupeň

## Zdroj

Kategória:Basgitaristi USA
Kategória:Rockoví basgitaristi USA
Kategória:Osobnosti z Marylandu
Medial Banana

**Medial Banana** je slovenská reggae skupina, ktorá vznikla v roku 2009. Jej členmi sú speváci Pokyman a Erik Šulc. Jej bývalí členova sú gitarista Peter Zajaček, klávesista Lukáš Minařík, bubeník Jaro Žigo Jr. a basgitarista Matej Krivánek. Tvorba skupiny je ovplyvnená karibskou hudbou a tvorí v štýloch reggae a dancehall. Do svojej tvorby začleňuje aj prvky žánrov hip-hop, funk či jazz. Častou témou textov ich skladieb je sociálna nespravodlivosť, predsudky, marihuana či chudoba. Počas koncertov sú známi svojimi energickými vystúpeniami. Rozpadnutie skupiny uverejnili 19. novembra 2025 na sociálnej sieti Instagram. Pokyman a Erik Šulc budú spolu pokračovať ďalej v spoločnej tvorbe.

## Diskografia
;EP
* *Naturally Lifted* (2012)

;Štúdiové albumy
* *Uplifted* (2013)
* *Rockin’ It* (2015)
* *Inna Jam Down* (2016)
* *Nedotknuteľní* (2020)
* *More času* (2024)

## Referencie

## Externé odkazy
* Oficiálna stránka na Facebooku
* Oficiálny kanál na YouTube
* Oficiálna stránka na Discogs

Kategória:Slovenské reggae hudobné skupiny
Kategória:Hudobné skupiny z 2009
Kategória:Šestice v hudbe
Tvár (biológia)

**Tvár** (lat. *facies*, *regio facialis*, *pars facialis*) je:
* v užšom zmysle: predná časť hlavy človeka, pričom môže byť vymedzená: 
** morfologicky: brada, ústa, nos, oči, líca, tzn. od okraja brady po koreň nosa,
** fyziognomicky: brada, ústa, nos, oči, líca, čelo, tzn. od okraja brady po hranicu vlasov,
* alebo v širšom zmysle: 
** predná časť hlavy primátov, alebo
** predná časť hlavy väčšiny cicavcov (najmä primátov a šeliem, a to spravidla podľa vyššie uvedenej definície, alebo
** (podľa niektorých názorov nepresne:) predná časť hlavy akýchkoľvek stavovcov (t.j. aj necicavcov)

## Tvár človeka
Tvárová oblasť (*regio facialis*) človeka podľa *[[Terminologia Anatomica]]* má tieto topografické časti:
* nadmihalnicová brázda (*sulcus suprapalpebralis*),
* očnicová oblasť (*regio orbitalis*),
* podmihalnicová brázda (*sulcus infrapalpebralis*),
* podočnicová oblasť (*regio infraorbitalis*),
* lícna oblasť (*regio buccalis*),
* príušnicovožuvačová oblasť (*regio parotideomasseterica*),
* jarmová oblasť (*regio zygomatica*),
* nosová oblasť (*regio nasalis*),
* nosovoperová brázda (*sulcus nasolabialis*),
* ústna oblasť (*regio oralis*),
* bradovoperová brázda (*sulcus mentolabialis*),
* bradová oblasť (*regio mentalis*).

## Referencie

## Pozri aj
* tvárová časť lebky (*viscerocranium*)

Kategória:Zoológia
Kategória:Anatómia
Vakcína

[náhľad|[Jonas Salk v roku 1955 s dvoma fľašami kultúry, ktorá sa používa na pestovanie vakcín proti detskej obrne.]]
**Vakcína** alebo **očkovacia látka** je:  
* v užšom zmysle: len tzv. **aktívna vakcína** (**aktívna očkovacia látka**), čiže imunobiologická látka, ktorá sa používa na aktívnu imunizáciu prostredníctvom introdukcie (čiže zavedenia) živých modifikovaných, oslabených alebo mŕtvych inaktivovaných infekčných organizmov alebo ich toxínu. Táto introdukcia podporuje tvorbu protilátok v organizme a zvyšuje tak jeho odolnosť voči infekcii.
* v širšom zmysle: aktívna vakcína a **pasívna vakcína** (**pasívna očkovacia látka**). Pasívna vakcína je látka na pasívnu imunizáciu, čiže prípravok pozostávajúci z protilátok, ktorý neutralizuje daný patogén a podáva sa pred alebo okolo času známeho alebo potenciálneho vystavenia danej osoby danému patogénu. 
Pri aktívnej vakcíne sa teda do tela vpichuje (najmä) antigén alebo niečo, čo zabezpečí vznik antigénu (pričom v reakcii na antigén v tele neskôr vzniknú okrem iného protilátky), kým pri pasívnej vakcíne sa vpichujú priamo protilátky.

Slovo vakcína pôvodne znamenalo iba očkovaciu látku proti kiahňam (porovnaj aj kapitolu Etymológia).

Podávanie vakcín sa nazýva vakcinácia alebo očkovanie. 

Nasledujúci text článku sa zaoberá iba aktívnymi vakcínami. O pasívnych vakcínach pozri článok pasívna imunizácia.

## Charakteristika a význam

Vpichované agens stimuluje imunitný systém tela, tak aby telo rozpoznalo agens ako hrozbu, zničilo ho a do budúcna rozpoznalo a zničilo všetky mikroorganizmy asociované s týmto agens. Vakcíny môžu byť profylaktické (na prevenciu alebo zmiernenie účinkov budúcej infekcie patogénom) alebo terapeutické (napr. vakcíny proti rakovine, ktoré sú vo vývoji).

Vakcinácia je najúčinnejšou metódou prevencie infekčných chorôb. Rozšírená imunita spôsobená očkovaním je do veľkej miery zodpovedná za celosvetové vyhubenie kiahní a obmedzenie chorôb, ako sú detská obrna, osýpky a tetanus vo väčšine sveta. Účinnosť očkovania bola široko skúmaná a overená, napríklad vakcíny, ktoré sa ukázali ako účinné, zahŕňajú chrípkovú vakcínu, vakcínu proti HPV, a vakcínu proti kiahňam. Svetová zdravotnícka organizácia (WHO) uvádza, že v súčasnosti sú k dispozícii licencované vakcíny na dvadsaťpäť rôznych infekcií, ktorým sa dá predísť.

## Etymológia
Pojmy vakcína a vakcinácia sú odvodené od termínu variolae vaccinae. Išlo o sérum z kráv infikovaných vírusom Vaccinia (kravské kiahne), ktoré navrhol Edward Jenner. V roku 1881, na jeho počesť, navrhol Louis Pasteur, aby sa tento názov používal aj na ostatné očkovacie látky.

## Referencie

## Zdroj


Kategória:Vakcinácia
Kategória:Virológia
Kategória:Imunológia
Napäťový chránič

náhľad|Princíp činnosti napäťového chrániča
**Napäťový chránič** je mechanický spínací prístroj určený na zapínanie, vedenie a vypínanie prúdu pri normálnych pracovných podmienkach a na rozpojenie kontaktov, ak napätie na chránenej časti prekročí stanovenú hodnotu pri špecifikovaných podmienkach.

Podmienkami použitia napäťového chrániča sú:
*napäťový chránič musí vypnúť pri prekročení dovoleného dotykového napätia na neživých častiach,
*vypínacia cievka ochrannej spúšte napäťového chrániča sa pripája jedným pólom na chránenú časť a druhým pólom k izolovane uloženému uzemňovaciemu vodiču spojenému s uzemňovačom chrániča,
*napäťový chránič musí vypínať všetky vodiče, ktoré majú napätie, alebo na ktorých môže napätie vzniknúť priamo alebo nepriamo, pôsobením v obvode vypínacej cievky ističa alebo iného prístroja so zaručeným časom vypnutia 0,2 s,
*uzemňovací vodič, ktorý vedie k uzemňovaču sa musí izolovať oproti ochrannému vodiču chránenej časti i všetkým vodivým častiam, ktoré sú s chránenou časťou zariadenia vodivo spojené, aby sa nepremostila cievka ochrannej spúšte,
*uzemňovač chrániča musí byť samostatný a musí sa umiestniť mimo zónu pôsobenia iných uzemňovačov, a to aspoň vo vzdialenosti 15 m od nich. Odpor uzemnenia napäťového chrániča nemá byť väčší ako 200 Ω,
*ochrana napäťovým chráničom sa musí vyskúšať pred uvedením do prevádzky a musí sa v predpísaných lehotách kontrolovať,
*ochrana napäťovým chráničom sa nesmie použiť v elektrickej inštalácii, ktorá má (alebo počas prevádzky nadobudne) menší prechodový zemný odpor ako inštalácia s uzemneným neutrálnym bodom zdroja.

## Zdroj
* 

Kategória:Elektrické prístroje
Kategória:Elektrická bezpečnosť
Kategória:Elektrotechnika
Horný háj

**Horný háj** je územie európskeho významu v správe štátnej ochrany prírody Správa CHKO Dunajské luhy. 

Nachádza sa v katastrálnom území obce Černík v okrese Nové Zámky v Nitrianskom kraji. Územie bolo vyhlásené  výnosom MŽP SR č.3/2004-5.1 v roku 2004 na rozlohe 72,98 ha, ktorým sa vydáva národný zoznam území európskeho významu.

Predmetom ochrany sú biotopy:

* Panónsko-balkánske cerové lesy
* Eurosibírske dubové lesy na spraši a piesku
* Karpatské a panónske dubovo-hrabové lesy

Predmetom ochrany sú tieto druhy:
* roháč obyčajný (Lucanus cervus)
* uchaňa čierna (Barbastella barbastellus)

## Fauna
Na území boli zistené aj rôzne druhy obojživelníkov ako ropucha bradavičnatá, ropucha zelená, rosnička zelená a skokan štíhly (Rana dalmatina).

Z plazov tu žije jašterica krátkohlavá a slepúch lámavý.   

Bolo pozorovaných vyše 70 druhov vtákov.

Cicavce sú zastúpené viacerými druhmi netopierov, okrem cieľového druhu, ktorým je uchaňa čierna, bol zistený raniak hrdzavý, večernica hvízdavá, večernica Leachova, netopier riasnatý a netopier vodný a z čeľade lasicovitých kuna skalná, kuna lesná, hranostaj čiernochvostý a jazvec lesný.. 

## Referencie

Kategória:Územia európskeho významu na Slovensku
Kategória:Černík
Kategória:Chránené územia v okrese Nové Zámky
Zuľfija Rauchatovna Gabidullinová

náhľad|Zuľfija Rauchatovna Gabidullinová na kazašskej známke z roku 2016

**Zuľfija Rauchatovna Gabidullinová** (, , ); * 22. november 1965, Taraz, Kazachstan) je kazašská reprezentantka v plávaní. Zúčastnila sa Letných paralympijských hier 2012 v Londýne a Letných paralympijských hier 2016 v Rio de Janeiro kde získala prvé paralympijské zlato pre svoju krajinu.

## Športová činnosť
Paraplávanie začala vo veku 25 rokov. Predtým súťažila v pretekoch na vozíčkoch. Zranenia chrbtice má kvôli zrážke s motocyklom vo veku 5 rokov. Profesionálne trénuje od roku 2007.

Na IWAS World Games v roku 2013 sa zúčastnila 6 disciplín a v každej sa umiestnila na pódiu, vyhrala štyri zlaté a dve strieborné medaile.

### Paralympijské hry
Po nedobrom výsledku na Letných paralympijských hrách 2012 v Londýne s plávaním skoro skončila. V prvej rozplavbe sa umiestnila na 6. mieste.

Na Letných paralympijských hrách 2016 v Rio de Janeiro získala zlatú medailu v kategórii S3 vo voľnom štýle na 100 m. Zároveň vytvorila nový rekord pre kategóriu S3 na 100 m voľným štýlom s časom 1:30:07. Starý rekord zlepšila skoro o sekundu. K tomu získala ďalšie tri pozície vo finálovom kole. Získaním zlata sa vo veku 50 rokov stala prvou paralympijskou šampiónkou Kazachstanu.

## Referencie

## Iné projekty

## Externé odkazy
* Profil na stránke Medzinárodného paralympijského výboru

Kategória:Plavci na Letných paralympijských hrách 2012
Kategória:Plavci na Letných paralympijských hrách 2016
Kategória:Víťazi na Letných paralympijských hrách 2016
Kategória:Kazašskí paralympionici
Kategória:Kazašské plavkyne
Kategória:Kazašskí paralympijskí víťazi
HOPS

thumb|Vedenie v Chorvátsku
thumb|Trafostanica v obci Žerjavinec

**Hrvatski operator prijenosnog sustava, d. o. o.**, vystupujúca ako **HOPS**, je energetická spoločnosť v Chorvátsku. Je jediným prevádzkovateľom a vlastníkom prenosovej sústavy v štáte. Prenosová sústava HOPS pozostáva z 400 kV, 220 kV a 110 kV vedení. Celková rozvinutá dĺžka vedení je . Je členskou spoločnosťou Európskej siete prevádzkovateľov prenosových sústav (ENTSO-E).

## Dejiny
Spoločnosť HEP-Operator prijenosnog sustava d.o.o. začala svoju činnosť 4. apríla 2005. Od 2. júla 2015 spoločnosť operuje pod názvom Hrvatski operator prijenosnog sustava, v skratke HOPS. 22. februára 2016 ju regulačná oranizácia Hrvatska energetska regulatorna agencija autorizovala ako nezávislého operátora.

## Prenosová sústava
V roku 2018 bola celková prenesená elektrická energia 23,83 TWh.

### Vedenia a tranformačné stanice
HOPS má tieto dĺžky vedení (rozvinuté):
* 400 kV: 
* 220 kV: 
* 110 kV: 
* stredne vysoké napätie: 
Spolu má  vedení.  vedení je vedených v podmorskom kábli a  v podzemnom kábli. V prenosovej sústave má HOPS 183 transformačných staníc.

### Cezhraničné spojenia
Spoločnosť má tieto cezhraničné spojenia:
* Slovinsko (ELES): 3x400 kV, 2x220 kV a 3x110 kV 
* Maďarsko (MAVIR): 4x400 kV a 2x110 kV
* Srbsko: 1x400 kV a 2x110 kV 
* Bosna a Hercegovina: 2x400 kV, 7x220 a 9x110 kV 

## Referencie

## Externé odkazy
* HOPS oficiálna stránka

Kategória:Prenosové sústavy
Kategória:Energetické podniky v Chorvátsku
Kategória:Elektrická energia v Chorvátsku
Mozgovňa

**Mozgovňa** môže byť:
* neodborne: neurokranium
* expresívne: rozumové schopnosti, rozum, um, pozri rozum

## Pozri aj
* mozog (*encephalon*, *cerebrum*)

## Referencie
Tvárová časť lebky

náhľad|Niektoré kosti viscerokrania:<br> ''vomer''<br> ''maxillae''<br> ''mandibula''<br> ''ossa nasalia''<br> ''ossa palatina''<br> ''ossa lacrimalia''<br> ''ossa zygomatica''<br> ''conchae nasales inferiores''
náhľad|3D model viscerokrania (rozklikni pre interakciu)
**Tvárová časť lebky** (iné názvy: **viscerokranium**, **tvárový skelet**, staršie, podľa N. A. **splanchnokranium**; T. A.: , N. A.: lat. *splanchnocranium*) je v anatómii človeka jeden z dvoch funkčných celkov lebky (*cranium*); druhým je mozgová časť lebky (*neurocranium*). Viscerokranium obklopuje začiatok tráviacej rúry a sú v ňom uložené aj slinné žľazy (pozri tráviaca sústava, *apparatus digestorius*).

Tvoria ho tieto kosti, z ktorých niektoré sú – ako je uvedené – párové:
* dve čeľustné kosti (*maxillae*),
* dve podnebné kosti (*ossa palatina*),
* dve lícne kosti (*ossa zygomatica*),
* sánka (*mandibula*),
* jazylka (*os hyoideum*),
* sluchové kostičky (*ossicula auditis*):
** kladivko (*malleus*),
** nákovka (*incus*),
** strmienok (*stapes*),
* dve nosové kosti (*ossa nasalia*),
* dve bludiská čuchovej kosti a zvislá platňa čuchovej kosti (*labyrinthi et lamina perpendicularis ossis ethmoidalis*),
* dolná nosová mušľa (*conchae nasales inferiores*),
* dve slzné kosti (*ossa lacrimalia*),
* dve podnebné kosti (*ossa palatina*),
* čerieslo (*vomer*).

## Pozri aj


## Referencie

## Použitá literatúra
* 

Kategória:Lebka
Jan Dobeš (fyzik)

Ing. **Jan Dobeš** Csc. (* 23. december 1944, Zlín) je český fyzik a vedecký pracovník, ktorý v súčasnosti pôsobí ako vedecký pracovník oddelenia teoretickej fyziky Ústavu jadrovej fyziky Akadémie vied Českej republiky. V rokoch 1998 až 2012 pôsobil na poste riaditeľa tohto ústavu.

## Život
Jan Dobeš sa narodil do rodiny doktorov MUDr. Ferdinanda Dobeša a MUDr. Růženy Dobešovej. V rokoch 19501961 navštevoval základnú školu a gymnázium v Českom Těšíne. V rokoch 19611966 študoval na jadrovej a fyzikálno inžinierskej fakulte ČVUT, kde študoval jadrovú fyziku.

V rokoch 19661971 študoval v rámci postgraduálneho štúdia v ústave jadrového výskumu v Řeži.

V rokoch 1998 až 2012 pôsobil na poste riaditeľa Ústavu jadrovej fyziky Akadémie vied Českej republiky. Od roku 2012 pôsobí ako vedecký pracovník oddelenia teoretickej fyziky tohto ústavu.

V rokoch 19912008 prednášal na Matematicko-fyzikálnej fakulte Karlovej univerzity.

V rovnakom období bol vedúcim oddelenia teoretickej fyziky v Ústave jadrovej fyziky AV ČR.

Pôsobí tiež ako člen komisie pre študijný odbor jadrová a subjadrová fyzika na Matematicko-fyzikálnej fakulte Karlovej univerzity.

Je ženatý s Juliou Dobešovou. Spolu majú syna Jana Dobeša. S manželkou bývajú v Roztokách pri Prahe.

## Ocenenia
V roku 1972 dostal od Jednoty československých matematikov a fyzikov čestné vyznamenanie pre mladých pracovníkov.

V roku 1979 obdržal cenu Československej akadémie vied za prácu na excitonovom modeli jadrových reakcií.

## Referencie


Kategória:Osobnosti zo Zlína
Kategória:Českí jadroví fyzici
Kategória:Pracovníci Akadémie vied Českej republiky
Kategória:Vyučujúci na Karlovej univerzite
Vojtěch Petráček

Doc. RNDr. **Vojtěch Petráček**, CSc. (* 17. február 1964, Praha) je český fyzik a od roku 2018 rektor pražského ČVUT, odvolaný akademickým senátom z dôvodu neschopnosti riadiť univerzitu v máji 2025.

## Životopis
V rokoch 19791982 študoval pražské gymnázium Nad Štolou. Potom študoval v rokoch 19821987 obor optoelektronika na Matematicko-fyzikálnej fakulte Univerzity Karlovej v Prahe.

Titul RNDr. dostal v roku 1987 a v roku 1995 dostal za prácu *Studium molekul Cu-ftalocyaninu metodou řádkovací tunelové mikroskopie STM* titul CSc.

Titul docenta fyziky má od roku 2007.

V rokoch 19871992 pôsobil ako interný ašpirant na Katedre elektroniky a vákuovej fyziky Univerzity Karlovej. V rokoch 19921995 pôsobil ako asistent na tejto katedre.

V rokoch 19992003 pôsobil ako vedecký pracovník na univerzite v Heidelbergu.

V roku 2017 kandidoval na funkciu rektora ČVUT. V tajnom hlasovaní tesnou väčšinou 23 zo 45 hlasov bol zvolený rektorom ČVUT. V médiách sa široko hovorilo o tom, že sa odmietol vzdať svojho hlasu a bol zvolený len o jeden hlas, čo sa považovalo za neetické.

Miloš Zeman ho do funkcie menoval vo februári roka 2018.

Do mája 2015 bol predsedom redakčnej rady časopisu *Acta Polytechnic*.

Za svoj život publikoval 117 vedeckých článkov, jeho h-index je 32.

V máji 2025 schválili členovia Akademického senátu ČVUT návrh na odvolanie rektora z dôvodu jeho neschopnosti riadiť univerzitu, ktorá vyústila do dlhodobých nedostatkov v hospodárení školy, vrátane problémov pri riadení a schvaľovaní rozpočtu, nevysvetliteľných výdavkov na právne a poradenské služby, prípravu vnútorných predpisov, investičnú výstavbu, riadenie kvality a pracovnoprávne vzťahy. Návrh nasledoval po sérii súdnych rozhodnutí o nezákonnom konaní rektora Petráčka, ktoré viedlo k finančným a najmä velkým reputačným stratám univerzity.

Akademický senát ČVUT 21. mája 2025 navrhol prezidentovi republiky 39 hlasmi (zo 44 prítomných senátorov) odvolať Petráčka z funkcie rektora.

Dňa 30. mája 2025 prezident Peter Pavel rozhodol o odvolaní Vojtěcha Petráčka z funkcie rektora. Odvolanie Petráčka z funkcie 4. júna 2025 kontrasignoval (potvrdil) aj predseda vlády.

## Referencie

Kategória:Českí jadroví fyzici
Kategória:Rektori ČVUT
Kategória:Českí univerzitní profesori
Kategória:Absolventi Matematicko-fyzikálnej fakulty Karlovej univerzity
Kategória:Osobnosti z Prahy
Frasier (lev)

**Frasier** (* 1952 - † 13. júl 1972) bol cirkusový lev, ktorý strávil väčšinu svojho života v cirkuse v mexickom meste Tijuana. Stal sa americkou senzáciou, keď na sklonku svojho života splodil vyše 35 potomkov.

## Život
Frasier sa narodil v roku 1952. Väčšiu časť svojho života prežil v Tijuane v Mexiku, kde bol cirkusovou atrakciou. Začiatkom 70. rokov sa cirkus ocitol na pokraji bankrotu a starého leva Frasiera sa rozhodol odkúpiť Lion Country Safari park v Kalifornii. V tom čase mal už Frasier okolo 18 rokov, čo predstavuje ekvivalent človeka vo veku 80 rokov. Frasier sa v tom čase nachádzal vo veľmi zlej kondícii, bol bezzubý a podvyživený lev s vyplazeným jazykom, pretože bol natoľko slabý, že ho nedokázal držať v ústach. Od Frasiera sa očakávalo, že v parku už len v pokoji dožije svoje posledné dni.

V tom čase však safari park čelil inému problému. Samice sa odmietali páriť. ZOO sa snažila nájsť vhodných samcov, no samice odmietali všetkých päť mladých zdravých statných levov, častokrát veľmi násilne. Tak trochu z recesie sa zamestnanci rozhodli, že s vyberavými samicami zoznámia Frasiera, nech si na staré kolená nájde kamarátky. Na prekvapenie všetkých si samice zamilovali starého a takmer slepého Frasiera. Pre levice bol natoľko neodolateľným, že dokonca dvanásť z nich mu predžuvalo potravu, keďže Frasier nemal zuby.

V priebehu nasledujúceho roka splodil so svojimi „ženami“ okolo 35 levíčat. Problém safari parku tak bol zažehnaný. Pre mnohých ostáva dodnes záhadou, ako si našiel Frasier cestu k samiciam. Výpovede návštevníkov naznačujú, že pozorovať Frasiera bola občas tragikomédia. Frasier mával problémy sa vôbec postaviť na nohy, prípadne jeden zamestnanec opísal, ako sa raz Frasier natiahol za potravou, ale úplne minul misku a jeho vyplazený jazyk skončil v prachu, no lev akoby to ani nevnímal a rozhodol sa miesto potravy pre spánok.

Frasier zomrel na zápal pľúc 13. júla 1972.

## Vo svete
Tričká s jeho podobizňou sa okamžite stali najpopulárnejším suvenírom safari parku. Zvlášť obľúbené boli medzi staršími mužmi, ktorí Frasiera považovali za hrdinu.

O jeho živote bola zložená pieseň „Frasier (The Sensuous Lion)“ od Sarah Vaughanovej.

V jednej z epizód seriálu The Leftovers (Pozostalí) je príbeh Frasiera opísaný.

## Referencie

Kategória:Slávne zvieratá
Vonkajší zvukový otvor

**Vonkajší zvukový otvor** () môže byť:
* otvor (vstup) do vonkajšieho zvukovodu (*meatus acusticus externus*), pozri pod vonkajší zvukovod
* vonkajší otvor na lebke (*cranium*) obklopený bubienkovou kosťou (*os tympanicum*), pozri pod bubienková kosť

## Referencie
Emil Øelund

**Emil Øelund** (* 5. február 1983, Kodaň, Dánsko) je dánsky gitarista a spevák. Je známy ako člen skupín Grumpynators a Taggy Tones a je bývalým členom skupiny Nekromantix.

## Životopis
Je jedným z detí Petra Mogensa Øelunda a Helle Øelundovej a bratom Jakoba Øelunda. Navštevoval Hanssted Skole a Veste Borgerdyd Gymnasium (dnes Københavns åbne Gymnasium) v Kodani. Neskôr v štúdiu pokračoval na Den Kongelige Veterinær- og Landbohøjskole (dnes Prírodovedecká fakulta Kodanskej univerzity) vo Frederiksbergu v odbore potravinársky inžinier.

Medzi rokmi 1994 a 1995 pôsobil ako gitarista na turné v skupine Nekromantix. V roku 2003 sa pridal ku skupine Taggy Tones a v roku 2011 spolu s gitaristom Christianom Nørgaardom založili skupinu Grumpynators.

## Diskografia
### So skupinou Taggy Tones
* 2003: *Rockin*'

### So skupinou Grumpynators
* 2011: *Grumpynators* (EP)
* 2013: *666 RPM* (EP)
* 2015: *Wonderland*
* 2017: *City of Sin*
* 2020: *Still Alive*

## Referencie

## Externé odkazy
* Emil Øelund na Discogs

Kategória:Dánski gitaristi
Kategória:Dánski speváci
Koróna

**Koróna** môže byť:
* v astronómii: najvrchnejšia časť atmosféry Slnka, pozri koróna (astronómia)
* v meteorológii:
** optický úkaz vznikajúci ohybom svetelných lúčov (zo Slnka, Mesiaca alebo umelých zdrojov svetla) na vodných kvapôčkach obsiahnutých v atmosfére Zeme, pozri koróna (meteorológia)
** forma polárnej žiary podľa Vallance-Jonesovej klasifikácie, ktorá sa javí ako sústava lúčov pozdĺž magnetického poľa zbiehajúca sa v magnetickom zenite (angl. *Corona*), pozri koróna (polárna žiara)
* v elektrotechnike: stabilný elektrický výboj vyvolaný nárazovou ionizáciou, synonymá: sršanie, korónový výboj, pozri korónový výboj

## Pozri aj
* corona
* koronálny
* koronárny
* koronograf
* koróna špirálových galaxií

## Referencie
Koronálny

**Koronálny** môže byť:
* v astronómii: vzťahujúci sa na korónu, najvrchnejšiu časť atmosféry Slnka, pozri koróna (astronómia), napr. koronálna diera, koronálna dutina, koronálna kondenzácia, koronálna slučka, koronálna spikula, koronálna trhlina, koronálne zjasnenie, koronálny bič, koronálny dážď, koronálny lúč, koronálny oblak, koronálny oblúk, koronálny tranzient
* v medicíne: týkajúci sa vencového šva (*sutura coronalis*), pozri vencový šev, napr. koronálna rovina

## Pozri aj
* koróna
* koronárny

## Referencie
Korona

**Korona** môže byť hovorovo:
* druh vírusu z rodu *Betacoronavirus*, pozri SARS-CoV-2
* infekčné ochorenie vyvolané vírusom SARS-CoV-2, pozri COVID-19
* globálna pandémia ochorenia COVID-19 prebiehajúca od marca 2020, pozri Pandémia ochorenia COVID-19

## Pozri aj
* corona
* koróna
* koronavírus
* koronavírusy (Coronaviridae)
* lex korona